"அதற்கென்ன? சரிதான்" என்றான் மறுபடியும். ஆமாம் பழைய, ஓநாயும் ஆட்டுக் குட்டியும் கதைதான். அதற்கு என்ன? கிட்டு அந்த ஆவேசத்தில் உள்ளே சென்றவன் ஒருவருடனும் பேசாமல் தன் அறைக்குள் சென்று கதவை அடைத்துக்கொண்டான். அவன் மனசில் பேய்கள் சுதந்தர நடனம் புரிந்தன. மனம் குழம்பியது. இருள்! ஒரு பக்கம் தாய்; மறுபக்கம் ஜயா! ஜயா, கிறிஸ்தவ மதத்தினளானாலும் ஒரு பெண். தன்னுடைய கணவனின் கஷ்டத்தை அறிந்து கொண்டாள். தனது பணிவிடைதான் அவனுக்குச் சாந்தி தரும் என்று தெரிந்து கொண்டாள். மெதுவாகப் பின்புறம் வந்து நின்றான். கிட்டுவின் கழுத்தில் அவள் கரங்கள் சுருண்டன. "கிட்டு!"